Logistički problemi rata u Afganistanu
Infrastruktura koja treba da podrži američke vojne napore u Afganistanu već je prenapregnuta i to će biti dodatni izazov za vojno pojač
Negdje iznad južnog Afganistana, jedinica za zračni transport američke vojske priprema se da padobranima spusti tovar za jednu marinsku jedinicu dolje na terenu. Nepristupačan teren, loši putevi i neprestani neprijateljski napadi prisiljavaju američke planere da većinu potrebne borbene opreme isporučuju iz zraka. Kako dopremiti opremu do vojske samo je jedan od nekoliko logističkih problema koje američki planeri treba da riješe kad se hiljade novih vojnika pridruže već osam godina dugom ratu u Afganistanu. Pentagon je za izgradnju nove infrastrukture u toj zemlji za 2010. planirao 1,4 milijarde dolara. Ali, možda će biti neophodno više novca. Svi logistički problemi sječu se na aerodrom Bagram, bivšu sovjetsku bazu, koja je sada glavna raskrsnica za opremu, personal i medicinske potrebe u ovom ratu. General američkih zračnih snaga, Steve Kwast, nadgleda operacije zračne dostave u ovoj bazi. Putnički terminali i skladišta tovara su puni do vrha: Medicinska infrastruktura predstavlja zaseban problem. Sa povećavanjem broja žrtava, vojna bolnica u Bagramu, najveća u Afganistanu, radi prekovremeno. Zapovjednik bolnice, pukovnik Joe Chozinski, kaže da je hitnih slučajeva sad pet puta više u odnosu na prošlu godinu. Da odgovori na sve potrebe, bolnica u Bagramu je dodala veliki šator uz zgradu gdje pacijenti čekaju na letove za druge američke bolnice. A i tereti hrane i opreme za nove snage zahtijevaće još letova i još stovarišta. I to je činjenica koje su svjesni u Glavnoj komandi, kaže Krall.